Befilia Buya

Befilia Buya (født 18. august 1984) er en angolsk funksjonshemmet friidrettsutøver, som konkurrerer i klasse T11, som er for synshemmede utøvere. Hennes synshemming skyldes meslinger.

Idrettskarriere 
Buya deltok ved Para-VM i friidrett 2015, og kom der på 2.-plass på 800 meter, bak Renata Bazone Teixeira fra Brasil. Buya hadde her Eduardo Chimboto som guide. Hun deltok også på 400 meter, der hun kom på 8.-plass, og på 1500 meter, der hun kom på 7.-plass. 

Hun deltok ved Paralympiske sommerleker 2016. På 1500 meter løp hun på 5:24,01, og kom på 4.-plass i sitt heat, og gikk ikke videre til finalen. Hun stilte ikke til start på 400 meter.

Referanser

Eksterne lenker 
 Profil hos IPC
 Rio 2016 - Befilia Buya

Angolanske handikappidrettsutøvere
Angolanske friidrettsutøvere
Deltakere for Angola under Paralympiske sommerleker 2016
Fødsler i 1984